ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 260/29.09.2017
privind aprobarea modificării art.1 din Hotărârea nr.170/2017 privind punerea la dispoziţia Consiliului Județean Harghita ca autoritate contractantă a ,,Proiectului Sistem integrat de management al deşeurilor în judeţul Harghita, a unui teren, aflat în domeniul public al municipiului Miercurea-Ciuc 
Consiliul Local al Municipiului Miercurea Ciuc, întrunit în şedinţa ordinară din data 29 septembrie 2017;
Ținând cont de Adresa Instituției Prefectului-Județul Harghita cu nr.9991/SL/03.08.2017 înregistrat la instituția noastră sub nr.14025/04.08.2017, prin care solicită revenirea asupra Hotărârii nr.170/2017;
Analizând Expunerea de motive nr.16501/18.09.2017 şi Raportul de specialitate întocmit de Biroul concesionări, închirieri şi evidenţa patrimoniului, înregistrate cu nr.16503 din data 18.09.2017, prin care s-a propus adoptarea unei hotărâri cu privire la completarea Hotărârii nr.170/2017;
Pe baza rapoartelor comisiei pentru:
- pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
- de studii, prognoze economico-sociale, buget, finanţe, agricultură, administrarea domeniului public şi privat;

Văzând Hotărârea nr.122/2007 privind aprobarea proiectului actului constitutiv şi a proiectului statutului Asociaţiei de dezvoltare intercomunitară pentru implementarea proiectului ,,Sistemului integrat de management al deşeurilor în judeţele Harghita şi Covasna”;

Luând în considerare Hotărârea nr.3/2012 privind asigurarea terenului pentru construirea unei Staţii de transfer şi al Centrului de colectare selectivă a deşeurilor în cadrul proiectului Sistem integrat de management al deşeurilor în judeţul Harghita, cu modificările ulterioare;

Având în vedere Hotărârea nr.170/2014 privind asigurarea terenului pentru construirea unei Staţii de transfer şi al Centrului de colectare selectivă a deşeurilor în cadrul proiectului Sistem integrat de management al deşeurilor în judeţul Harghita, precum și Contractul de administrare nr.606/29.10.2014;
           Ţinând cont de Hotărârea nr.6/2008 a Consiliului Local Miercurea-Ciuc, privind însuşirea listei de inventar, reactualizată, cu bunurile care alcătuiesc domeniul public al municipiului Miercurea-Ciuc, cu modificările şi completările ulterioare;

        Având în vedere Hotărârea nr.170/2017 privind punerea la dispoziţia Consiliului Județean Harghita ca autoritate contractantă a ,,Proiectului Sistem integrat de management al deşeurilor în judeţul Harghita, a unui teren, aflat în domeniul public al municipiului Miercurea-Ciuc;
Având în vedere Hotărârea Guvernului nr.1351/2004 privind atestarea domeniului public al judeţului Harghita, precum şi al municipiilor, oraşelor şi comunelor din judeţul Harghita, modificată şi completată la anexă de Hotărârea Guvernului nr.299/2010; 

Luând în considerare Hotărârea Guvernului nr.349/2005 privind depozitarea deşeurilor;

Având în vedere prevederile Ordonanţei de Urgenţă a Guvernului nr.78/2000 privind regimul deşeurilor, cu modificările şi completările ulterioare;
Ţinând cont de dispozitivele Legii nr.101 din 25 aprilie 2006 privind serviciul de salubrizare a localităţilor, cu modificările şi completările ulterioare;

Având în vedere art.12-14 din Legea energiei electrice și a gazelor naturale nr.123/2012, cu modificările și completările ulterioare;
Având în vedere prevederile art.48 alin.1 din Ordonanţa Guvernului nr.43/1997 privind regimul drumurilor, cu modificările şi completările ulterioare;
Luând în considerare art.48 lit.c) din Legea nr.107/1996 - legea apelor, cu modificările și completările ulterioare;
În conformitate cu art.3 al Legii nr.213/1998 privind proprietatea publică şi regimul juridic al acesteia, cu modificările şi completările ulterioare;
  În temeiul prevederilor art.36, alin.(2), lit.c), alin.(5), lit.a), art.45 alin.(3), art.115, alin.(1), lit.b). şi art.124 din Legea nr.215/2001 privind administraţia publică locală, republicată, cu modificările şi completările ulterioare;
H O T Ă R Ă Ş T E
Art.I. Se aprobă modificarea art.1 din Hotărârea nr.170/2017 privind punerea la dispoziţia Consiliului Județean Harghita ca autoritate contractantă a ,,Proiectului Sistem integrat de management al deşeurilor în judeţul Harghita, a unui teren, aflat în domeniul public al municipiului Miercurea-Ciuc,  după cum urmează:
,, Art.1. Se aprobă darea în folosinţă gratuită în favoarea Consiliului Județean Harghita a unui teren, în suprafață de 380 m, aflat în domeniul public al municipiului Miercurea-Ciuc, conform anexei - plan de situație, care face parte integrantă din prezenta hotărâre, pe durata de existență a conductelor, cu titlu gratuit, în vederea realizării utilităților (apă, canal și electricitate) la viitorul Centru de colectare selectivă a deșeurilor și Stație de transfer din Miercurea-Ciuc în cadrul Proiectului ,,Sistem integrat de management al deşeurilor în judeţul Harghita. 
Art.II. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán Ladislau, prin Biroul de evidența a patrimoniului, concesionări și închirieri, Direcţia economică-Serviciul financiar contabil;

Art.III. Prezenta hotărâre se comunică:
a) Instituţiei Prefectului Judeţului Harghita;
b) Primarului municipiului Ráduly Róbert Kálmán;
c) Viceprimarului Füleki Zoltán Ladislau;
d) Biroului de evidenţă a patrimoniului, concesionări şi închirieri.

Contrasemnează pentru legalitate – Secretarul  municipiului
 WOHLFART RUDOLF


























